שיחה:בודהה (מושג)

message: מן הסתם, רוב מי שיחפשו "בודהה" יתכוונו כנראה לבודהה ההיסטורי, ולא למושג הכללי. מסיבה זו אני מעביר את הערך הזה לשם בודהה (מושג), והופך את הדף בודהה לדף פירשונים שיפנה לכאן ולגאוטמה בודהה. אני מאמין שיהיה יותר קל להתמצא בצורה כזו, ומקווה שהדבר מקובל על כולם. טיפש ט"ו בשבט • שיחה 19:07, 8 ביולי 2007 (IDT)
replies: text: זה נראה קצת מוזר. לדעתי "בודהה" צריך להוביל לאדם, ו"בודהיזם" לדת. עוזי ו. 19:12, 8 ביולי 2007 (IDT)

text: זה שרוב האנשים טועים זה לא אומר שצריך לשנות בשבילהם. אין דבר כזה "הבודהה ההיסטורי" במשך השנים היו עשרות בודהות ולא בכול הזרמים גאוטמה הוא המפורסם שבהם. השינוי נעשה ללא דיון ולכן אני מחזיר. דניאל ב. 23:24, 8 ביולי 2007 (IDT)
replies: text: :לא מדובר כאן בתיקון של טעות. השימוש במילה "בודהה" יכול להצביע על כמה משמעויות שונות- אחת מהן, היא המושג הכללי המתיחס לכל אחד מהבודהות הרבות שהתקיימו על־פי המסורת הבודהיסטית, ואחרת, היא האדם הספיציפי גאוטמה בודהה הידוע כמייסד ההיסטורי של הדת הבודהיסטית. שתי המשמעויות הן שימושים תקניים למילה "בודהה", אבל השניה היא המקובלת והנפוצה ביותר, על אחת כמה וכמה בעברית, ולכן נראה לי לא מוצדק שנפנה אנשים באופן ישיר דווקא למשמעות הפחות מקובלת, שסביר להניח שהיא לא זו שהם מחפשים.

text: :בכבוד רב, טיפש ט"ו בשבט • שיחה 23:32, 8 ביולי 2007 (IDT)
replies: text: ::עובדה שבכל הוויקיפדיות האחרות קוראים לערך "בודהה" בלי שום סוגריים. גאוטמה בודהה הוא מקרה פרטי של המושג בודהה ולכן הערך על המושג צריך להיות הערך הראשי. דניאל ב. 23:37, 8 ביולי 2007 (IDT)
replies: text: :::הדאגה שלי היא בראש ובראשונה לנוחותו של הקורא העברי, ולא ליישר קו עם שאר הויקיפדיות. הטענה עצמה, דרך אגב, אינה נכונה- בויקיפדיה הספרדית "Buda" מפנה ישירות לערך העוסק בסידהרתה, ומי שרוצה לקרוא על המושג הכללי צריך להגיע אליו דרך תבנית פירוש נוסף. הדרישה שלי היא פחות קיצונית מכך- אני לא אומר שנפנה ישירות לסידהרתה כמו אצלם, אלא לדף פירושונים שנותן ייצוג שווה לשתי האפשרויות, כפי שעושים זאת גם בויקיפדיה ההולנדית.

text: :::בכבוד רב, טיפש ט"ו בשבט • שיחה 23:49, 8 ביולי 2007 (IDT)
replies: text: ::::המילה "בודהה" במשמעות של גואטמה בודהה נולדה סתם מתוך עצלות להגיד את שמו. מבחינת הבודהיזם למילה בודהה יש פירוש אחד בלבד והצגה שונה של הדברים היא הטעיית הקורא. דניאל ב. 01:07, 9 ביולי 2007 (IDT)
replies: text: :::::הרבה קונבנציות לשוניות נטבעו במקור כתוצאה מעצלות, ועם זאת הן שרירות ותקפות. גאוטמה מכונה "בודהה" לכל אורך הערך העוסק בו. המציאות כיום היא שהמילה "בודהה" משמשת (גם, ובעיקר) לתיאור אדם ספציפי, ועלינו להכיר בכך.

text: :::::בכבוד רב, טיפש ט"ו בשבט • שיחה 01:18, 9 ביולי 2007 (IDT)
replies: text: ::::::זו המציאות שלך. בודהה היא מילה בודהיסטית בעלת משמעות אחת. בכבוד, דניאל ב. 01:23, 9 ביולי 2007 (IDT)
replies: text: :::::::תן חיפוש בגוגל על המילה "בודהה", ותכנס באופן אקראי לכמה מהקישורים שתמצא. ברובם הגדול, תגלה שהמילה "בודהה" משמשת בהתיחס לאדם הספציפי, ולא למושג הכללי.

text: :::::::בכבוד רב, טיפש ט"ו בשבט • שיחה 01:29, 9 ביולי 2007 (IDT)
replies: text: ::::::::בגוגל כותבים גם "אינטִיליגנטי", "וינטלטור", "אורגינלי", "שולת" ו"אינציקלופדיה", זה לא אומר שזה נכון (ותודה לוויקיפדיה:הומור/קלישאות ויקי שהווה לי השראה). דניאל ב. 01:37, 9 ביולי 2007 (IDT)
replies: text: :::::::::אתה מתיחס לזו כאילו זו טעות להשתמש להשתמש במילה "בודהה" בהוראה המתיחסת לאדם הספיציפי, אבל אין בכך טעות: סידהרתה גאוטמה באמת היה בודהה, ולכן כשאומרים "בודהה" ניתן להתכוון גם אליו. מי שאומר "בודהה" ומתכוון לסידהרתה, לא מפגין בכך חוסר הבנה של המושג- הוא משמתש במושג באופן תקני.

text: :::::::::זו תהיה טעות באמת להציג את המשמעות הזו כמשמעות האקסקלוסיבית של המילה, ולהתעלם מכך שניתן להשתמש במילה גם במשמעות רחבה יותר, אבל אני לא עושה דבר כזה- מה שאני מציע הוא דף פירושונים שנותן הכרה גם במשמעות הרחבה יותר של המושג "בודהה", וגם במשמעות הצרה והמקובלת יותר.

text: :::::::::בכבוד רב, טיפש ט"ו בשבט • שיחה 09:52, 9 ביולי 2007 (IDT)
replies: text: ::::::::::אתה בעצמך אמרת כרגע, ששימוש במילה "בודהה" בפירוש של "גאוטמה בודהה" הוא מקרה פרטי של המושג הכללי "בודהה". זה כמו להפוך את הערך צרפת לדף פירושונים שמפנה למדינה ולערך צרפת החופשית. אני לא מציע להתעלם לחלוטין מגאוטמה, אפשר לשים אותו בתבנית פירוש נוסף. הקורא צריך להבין ש"בודהה" הוא בראש ובראשונה מוגש כללי בבודהיזם ורק אחר כך כינוי לדמות היסטורית. רוב האנשים מכירים את בודהה בתור איזשהו אל של דת במזרח הרחוק, חבל לעודד את הטעות הזאת. דניאל ב. 11:11, 9 ביולי 2007 (IDT)
פעלתי לפי דעתו של עוזי ו. (שהיא גם דעתי, ומעט קיצונית מזו של טיפש ט"ו בשבט): בדרך כלל ההתייחסות לבודהה היא כקיצור לגאוטמה בודהה, ולכן יצרתי הפניה בהתאם. בתחילת הערך גאוטמה בודהה הוספתי תבנית:מפנה, שנועדה להתמודד בדיוק עם בעיה זו. כעת כדאי לעבור על 80 הקישורים לבודהה ובודהא, ולתקן את המעטים שהתכוונו לבודהה (מושג). דוד שי 11:49, 9 ביולי 2007 (IDT)

text: אני מתנגד לחלוטין. זוהי הטעיה מוחלטת של הקורא, ואנחנו מעודדים אותה. דוד, האם אתה מבין בבודהיזם? דניאל ב. 15:59, 9 ביולי 2007 (IDT)

text: שים לב לזה. בברכה, דניאל ב. 16:08, 9 ביולי 2007 (IDT)
replies: text: :אין בכך שמץ של הטעיה, כי אם להיפך, שהרי בראש הערך גאוטמה בודהה נכתב "הדף 'בודהה' מפנה לכאן. לערך העוסק במושג כללי בבודהיזם, ראו בודהה (מושג)" - אין טוב מזה למניעת הטעיה.

text: :אין צורך להבין בבודהיזם, די לראות 80 קישורים לבודהה. לכפרת עוונות אני מציע שתעבור על 80 קישורים אלה, ותתקן אותם, כך שיפנו לגאוטמה בודהה או לבודהה (מושג). דוד שי 20:44, 9 ביולי 2007 (IDT)
replies: text: ::בחרתי חמישה קישורים לבודהה באופן אקראי ואלה התוצאות שיצאו לי: שלושה קישורים התכוונו למושג, קישור אחד התכוון לבודהה שאינו גאוטמה וקישור אחד התכוון לגאוטמה. יש לי כבוד רב אליך, אך במקרה הזה אני חושב שאתה שוגה. דניאל ב. 21:30, 9 ביולי 2007 (IDT)
replies: text: :::לי היה מזל אחר מאשר לך, ובשבעה קישורים שתיקנתי הכוונה הייתה לגאוטמה בודהה, מה שחיזק אצלי מאוד את עמדתי. אני משאיר לך את יתר 68 הקישורים, מעניין מה יצא. בלי קשר לוויכוח בינינו, רצוי לתקן אותם.  דוד שי 22:08, 9 ביולי 2007 (IDT)
replies: text: ::::עכשיו כשבדקתי את הנושא לעומק, גיליתי שבערכים העוסקים בבודהיזם הקישורים מכוונים למושג ובערכים אחרים הם מתייחסים לאישיות. המצב הזה נובע מן העובדה שרוב האנשים לא מבינים שהבודהיזם היא דת חסרת אלים ושאין אל ששמו בודהה. דוד, כאדם שהבודהיזם קרוב מאוד לליבו המצב ממש צורם לי. אפשר לפחות להחזיר את דף הפירושונים. דניאל ב. 22:13, 9 ביולי 2007 (IDT)
replies: text: :::::לפני תיקון כל הקישורים דף פירושונים רק יזיק. דוד שי 22:20, 9 ביולי 2007 (IDT)
replies: text: ::::::אני מוכן לעשות איתך עסקה כזאת. הדף בודהה ישוב להיות ערך על המושג, ואני אתקן את כל הקישורים העכשוויים והעתידיים של בודהה המתייחסים לגאוטמה. דניאל ב. 00:13, 10 ביולי 2007 (IDT)
replies: text: :::::::כבר אמרתי שאת הקישורים יש לתקן בלי קשר לוויכוח בינינו. בוודאי שמי שחושב, כמוך, שעל הדף בודהה לעסוק במושג, צריך לרצות בתיקונם. אני מציע שתעשה זאת ללא עסקאות אתי. דרך אגב: יש לי סובארו מודל 1980 למכירה, יד חמישית כחדשה. קונה? דוד שי 06:55, 10 ביולי 2007 (IDT)
replies: text: ::::::::אני מתכוון לעשות זאת ממילא, אבל אני לא רוצה לתחיל לפני ששתקבל פה ההכרעה מה יופיע בדף בודהה. אני לא חושב שאני יכול לקנות את המכונית אם להתחשב בעובדה שאני רק בן 14. :) דניאל ב. 11:09, 10 ביולי 2007 (IDT)
דניאל, עם כל ההתרעות שלך נגד חוסר ההבנה של האנשים והעובדה שהם מבלבלים את המושג הכללי "בודהה" עם האדם הספיציפי, נראה שאתה עצמך נפלת בפח ועשית את הטעות בכיוון ההפוך. <BR>
המשפט שהוספת לערך, "בעקבות השפעה של הבודהיזם על ההינדואיזם מופיע לעיתים ההתגלמות השמינית של וישנו כבודהה"- מטעה. ההתגלמות השמינית של וישנו לא נחשבת להיות איזה בודהה כלשהו- המושג "בודהה" כלל לא קיים בהינדואיזם- אלא האדם סידהרתה גאוטמה, שנשלח על־ידי האלים במטרה להתעות אנשים מדרך הישר. אני מוריד את המשפט הזה מהערך, כי הוא לא שייך לכאן. צריך לחשוב על לשלב את המידע הזה איכשהו בערך גאוטמה בודהה. <BR>
בכבוד רב, טיפש ט"ו בשבט • שיחה 14:33, 10 ביולי 2007 (IDT)

text: נראה לי תמוהה שווישנו, שתמיד מציל את העולם יישלח כדי להתעות אנשים מדרך הישר. אבל בניגוד לבודהיזם אני לא ממש מבין בהינדואיזם, כך שכנראה שאתה צודק. דניאל ב. 15:22, 10 ביולי 2007 (IDT)
סלח לי דוד אבל אני מתקשה להבין את עמדתך. ציינת שאין לך ידע בבודהיזם ולכן אני מבין שאתה מבסס את עמדתך על שיקולים טכנים של בלאגן בקישורים. אם כך המצב, הרי שהצתי לך פתרון, בו בערך תכתב המשמעות הנכונה וכל הקישורים השגויים יתוקנו. האם זה באמת השיקול המניע אותך או שלא הבנתי אותך כיאות? בכל אופן שים לב ל:en:Buddha. בברכה, דניאל ב. 18:42, 10 ביולי 2007 (IDT)

text: במקום להמשיך ולשאול, תן לי בבקשה תשובה לשאלה הבאה: בערך פנום פן כתוב "'מקדש הגבעה' שנבנה בשנת 1373, ונמצאים בו חמישה פסלים של בודהה" - למה הכוונה בקישור בודהה המופיע כאן? דוד שי 21:26, 10 ביולי 2007 (IDT)
replies: text: :אני לא יודע בדיוק בנוגע למקרה הזה, אבל לא כל פסל של בודהה הוא פסל של גאוטמה. בודהה הוא מושג מופשט והוא אחד משלוש אבני החן. לפסל של בודהה יש משמעות סמלית ולא תמיד הוא מתייחס לאדם מסוים. דניאל ב. 23:09, 10 ביולי 2007 (IDT)

text: :פסל בודהה הענק בלשאן לדוגמה אינו פסל של גאוטמה. דניאל ב. 23:11, 10 ביולי 2007 (IDT)

text: :בנוסף יש זרמים שלמים שבהם בודהה אחר הוא הבודהה הראשי או שלגאוטמה אין חשיבות מיוחדת. לדוגמה בבודהיזם הארץ הטהורה לא מתייחסים בכלל גאוטמה אלה לבודהה אמיטבהה. דניאל ב. 23:24, 10 ביולי 2007 (IDT)
replies: text: ::העובדה שלמילה בודהה יש יותר ממשמעות אחת ידועה לנו מתחילתו של דף שיחה זה, ודווקא לכן חשוב לתקן את הקישורים. גם הרחבת הערך בודהה (מושג) תועיל מאוד. דוד שי 06:36, 11 ביולי 2007 (IDT)
replies: text: :::אבל למילה בודהה אין יותר ממשמעות אחת. לא תמצא בודהיסט שיגיד לך ש"בודהה" הוא דמות היסטורית. בכל מקרה עייפתי מלהציג טיעונים שמימילא לא זוכים למענה. דוד, אני באמת לא מבין למה החלטת להתבצר כל כך בעמדתך? למה אינך משיב לטיעוני ומסביר לי מה הפגם שבהם הגורם לך עדין לעמוד על שלך? דניאל ב. 09:30, 11 ביולי 2007 (IDT)
replies: text: ::::"למילה בודהה אין יותר ממשמעות אחת" - הגענו ללב העניין. עשרות קישורים בוויקיפדיה העברית ורבים רבים מחוצה לה מראים שבפי רבים, "בודהה" הוא בראש ובראשונה כינוי לגאוטמה בודהה, אבל אתה בשלך - משמעות זו אינה קיימת. גם אני עייף מדיון זה, ולכן אפרוש ממנו, ואחכה שמישהו שמבין בעניין יתקן את הקישורים שכל כך חשוב לתקנם. דוד שי 10:01, 11 ביולי 2007 (IDT)
replies: text: :::::דניאל, העודה שלמילה "בודהה" יש משמעות רחבה יותר, לא סותרת את הטענה שגם המשמעות הצרה שבה משתמשים בדרך כלל היא גם משמעות תקנית, ולא טעות.

text: :::::תחשוב על הדוגמה הזו- המילה "שמש" יכולה להתאר למושג כללי המתיחס לכל אחת ממיליוני השמשות הידועות ביותר, באופן לא ספיציפי, אבל היא גם יכולה לשמש באופן צר יותר לתיאורה של סול, השמש האחת הספיציפית שסביבה חג כדור הארץ, שהיא השמש המוכרת ביותר- ולמעשה, לרוב כשאומרים "שמש" מתכוונים למילה במשמעות הספיציפית והיותר צרה. אם מישהו אומר "שמש", ומצפה שיהיה מובן מאליו שהוא מתכוון לסול ולא לשום שמש אחרת- הוא לא טועה ולא מפגין בכך בורות. הוא פשוט משתמש במילה באחת המשמעויות התקניות שלה ולא באחרת.

text: :::::אותו הדבר תקף לגבי המילה "בודהה"- היא יכולה לתאר מושג כללי המתיחס לבודהות רבות, אבל גם באופן ספיציפי לבודהה אחד מסוים, שהוא המוכר ביותר בתור בודהה. אם מישהו אומר "בודהה" ומתכוון לגאוטמה, זו לא טעות- גם במקורות בודהיסטים יש התיחסות לגאוטמה פשוט כ"בודהה".

text: :::::בכבוד רב, טיפש ט"ו בשבט • שיחה 10:56, 11 ביולי 2007 (IDT)
replies: text: ::::::אז למה לא לעבור לדף פירושונים? זה בדיוק מה שעשו בשמש. דניאל ב. 11:15, 11 ביולי 2007 (IDT)
replies: text: :::::::אתה שואל אותי? אני הצעתי דף פירושונים. בכבוד רב, טיפש ט"ו בשבט • שיחה 11:36, 11 ביולי 2007 (IDT)
replies: text: ::::::::לא, אני שואל את דוד שי. תסכים איתי שיש לעשות לפחות דף פירושונים. דניאל ב. 11:42, 11 ביולי 2007 (IDT)

text: :::::דניאל, הסיפור המיתולוגי ההודי הולך בערך ככה: נולד גאוטמה בודהה, והוא הגה את מה שהפך להיות אחר כך הדת הבודהיסטית, בדרך זו או אחרת. הרבה לפניו, היו כל האלים ההודיים - שיווה, וישנו וקרישנה, למשל. הם קשורים בכלל לכל הדת ההודית הוותיקה, ההינדואיזם. ההינדואיזם והבודהיזם הפוכות אחת לשניה בנקודה העיקרית שלהן. בודהות שאינם גאוטמה בודהה, הם בודהיסטוות, בדרך כלל. אל תבלבל אותן עם אווטרות, שקשור להינדואיזם ולא לבודהיזם. בודהה ההיסטורי הוא המושג המוכר ביותר, שהפסלים שלו הם של האיש השמן והצוחק. רותם 11:22, 11 ביולי 2007 (IDT)
replies: text: ::::::אני מכיר היטב את המתלוגיה ההינדית ואת הבודהיסטית ואת ההבדלים בינהם, ואני לא מבלבל בינהם. יש בודהות רבות שאינן בודהיסטוות כדוגמת בודהה אמיטבהה שהזכרתי קודם. ואין לדיון הזה שום קשר לאווטרות. דניאל ב. 11:27, 11 ביולי 2007 (IDT)
replies: text: :::::::בודהה אמיטבהה מאוחר מגאוטמה בודהה. בודהה אמידה מאוחר מגאוטמה בודהה. גאוטמה בודהה היה קודם, והוא המוכר ביניהם. רותם 11:29, 11 ביולי 2007 (IDT)

text: ::::למילה בודהה אין יותר ממשמעות אחת בבודהיזם. זו אינה אנצ' בודהיסטית, גם כשהיא עוסקת במושגים בודהיסטים, כשם שאיננה אנצ' יהודית (נקודה שודאי תסכים לה). בעברית (ובשפות נוספות), המשמעות העיקרית היא האדם, וחיפוש זריז בגוגל יוכיח. זו אינה טעות. ד.ט 11:30, 11 ביולי 2007 (IDT)
replies: text: ::::::::איש לא מתווכח פה על העובדה שגאוטמה בודהה הוא הבודהה המוכר ביותר. המחלוקת היא בקשר להאם הדף בודהה צריך להפנות לערך על גאוטמה בודהה או לערך על המושג הכללי, בודהה העוסק בכל הבודהות. אגב, גאוטמה בודהה לא היה הבודהה הראשון וגם לא האחרון. דניאל ב. 11:36, 11 ביולי 2007 (IDT)
replies: text: ::::::::בעברית, בודהה הוא בראש ובראשונה שמו של גאוטמה בודהה. זו ויקי בעברית. ד.ט 11:38, 11 ביולי 2007 (IDT)

text: :::::אתה טועה. היכנס לתוצאה הראשונה בחיפוש המילה "בודהה" בגוגל (שאינה ויקיפדיה) ותראה מה התוצאה. על סמך מה אתה אומר את מה שאתה אומר? דניאל ב. 11:40, 11 ביולי 2007 (IDT)
replies: text: ::::::אני דווקא, במקרה, צודק. התוצאה הראשונה היא ויקיפדיה, כמובן. בין התוצאות שאחריה, הרוב מתייחס לאדם: "בודהה, הידוע בשמו הרשמי כגאוטמה סידהרתא...", "הבשורה על פי בודהה", "הכרת חייו של בודהה עוזרת לנו להבין את תורתו.." וינט: "בודהה היה פה" , "האתר המדויק בו על פי האמונה הרווחת נולד בודהה"  ועוד ועוד. ד.ט 03:26, 12 ביולי 2007 (IDT)
replies: text: :::::::מצחיק, אני דווקא בחנתי את חמשת התוצאות הראשונות בגוגל, וכולן התייחסו למושג. דניאל ב. 13:47, 12 ביולי 2007 (IDT)
replies: text: ::::::::הייתי שלוש פעמים בהודו ופעם אחת בתיאלנד וגם טרחתי קצת ללמוד. בכל הפעמים שאמרו בודהה בלי תוספת - התכוונו לגאוטמה בודהה, במקרים אחרים - הוסיפו אמיטבהה או אמידה וכדומה. כאשר התכוונו למושג שבאבני החן - בנו משפט שנתן להבין את המשמעות או שציינו בודהיסטווה מוטי ק. •  שיחה 16:50, 24 ביולי 2007 (IDT)
replies: text: :::::::::גם אני הייתי פעמיים בהודו ופעם אחת בתיאלנד ודווקא שם הקפידו על הפרדה. בכל אופן מדבריך משתמע שדף פירושוים מתאים. דניאל ב. 17:32, 24 ביולי 2007 (IDT)
replies: text: ::::::::::אפשר בהחלט דף פירושונים בודהה (פירושונים) ובודהה ימשיך להפנות לגאוטמה בודהה מוטי ק. •  שיחה 17:57, 24 ביולי 2007 (IDT)

message: עבר זמן מאז הדיון הקודם ומאז נוספו לנו ערכי בודהות אחרות. אני חושב שהמשך ההפניה מהדף בודהה לבודהה ספיציפי לא מתאים, מכיוון שזה לא הבודהה היחיד (גם אם המפורסם שבינהם) ויש ערך על המושג הכללי. לדעתי הדף בודהה צריך להיות דף פירושונים. חזיוקים לעמדתי:
*המשמעות של המילה בודהה מכוונת לפירוש בבודהה (מושג).
*נוספו לנו ערכי בודהות אחרות, כגון פדמאסמבהאבה וחמשת בודהות החוכמה ויש עוד כפי שתעיד הקטגוריה :en: Category:Buddhas.
*כמעט בכל הוויקיפדיות האחרות יש דף פירושונים. כך גם באגלית, על אף שהערך על המושג "בודהה" נקרא בכלל "Buddhahood". 
*על אף שהייתי מצפה שבעקבות ההפניה רוב הקישורים לבודהה ייתיחסו לגאוטמה, קישורים רבים מתייחסים דווקא למושג (תיקנתי את רובם). במידה והדף יהפוך לדף פירושונים, אני מבטיח לתקן את כל הקישורים לדף.
*במבחן גוגל אין העדפה לשום כיוון והתוצאות נחלקות בין המושג הכללי לדמות המפורסמת. בנוסף, כיום הערך בודהה (מושג) לא מופיע בחיפוש המילה "בודהה" בגוגל על אף שהוא המשמעות של המילה.
דניאל ב. 00:56, 9 באוגוסט 2008 (IDT)
replies: text: לדעתי, כאשר דובר עברית אומר בודהה הוא מתכוון לסידהרתה גאוטמה. אותו בודהה שרק קרוב למליארד איש מאמינים בו ועוד קרוב למליארד איש מתייחסים אליו בהערכה ורואים בו דמות בעלת משמעות לחייהם. לאור נסיוני הדל, כאשר הודי ממוצע אומר בודהה הוא מתכוון לגאוטמה בודהה, במקרים אחרים הוא מוסיף את כינוי הבודהה המתאים, נכון שבזרם המהיאנה המושג בודהה קיבל משמעות נרחבת, אבל על מנת להבין אותה צריך להיות בקי בבודהיזם ומי שבקי - ידע לחפש את הערך המתאים לו. מוטי - שיחה 01:39, 9 באוגוסט 2008 (IDT)
replies: text: :לפחות לפי מבחן גוגל בדוהה בעברית לאו דווקא מתכוון לגאוטמה. מיליארד איש? לא הגזמת. רוב הבודהיסטים לא נמצאים בהודו, אלא בסין יפן ומדינות דרום מזרח אסיה. בסין ויפן (שאני מניח שיחדיו מכילים את רוב הבודהיסטים בעולם) מייחסים לגאוטמה בודהה חשיבות קטנה יותר ואין מתייחסים אליו כשמדברים על "בודהה".דניאל ב. 04:08, 9 באוגוסט 2008 (IDT)
replies: text: ::טיעוניו של דניאל שכנעו אותי. ברוקס • שיחה • המורשת העולמית. פשוט עולמית! 20:15, 25 בנובמבר 2008 (IST)
replies: text: :::בתאילנד, כשאומרים בודהה מתכוונים לגאוטמה ליז'אנסק - שיחה 20:27, 25 בנובמבר 2008 (IST)
thread_title:  סיבוב חוזר 

message: אני כרגע כותבת עבודת סיום בקורס שעסק בנושא הזה. אז אין לי פנאי להיכנס לערך כרגע, אבל בינתיים, הנה הפרטים הנכונים לגבי "בודהה":
- לפני הבודהיזם, יש מסורת הינדית שלא קשורה אליו. שהייתה שם לפניו.
- היה נסיך בשם סידהרתא שחווה איזה תהליך שבסופו הגיע להארה. מהרגע שהוא הגיע להארה הוא קרוי "הבודהה".
- פירוש המילה בודהה: "זה שהתעורר".
- סידהרתא הוא ה-בודהה. ב-הא הידיעה. הוא מכונה "הבודהה", ביידוע, כי הוא זה שממנו הבודהיסטים לומדים את הדרך. הוא לימד את הדרך שלו ל-5 תלמידים ראשונים, ומאז ממשיכים ללמוד את הדרך שלו. דרך הבודהה.
- "בודהה" זה מושג. הבודהיסט שואף להגיע להארה - להפוך לבודהה. בשביל זה הוא הולך בדרכו של *ה*בודהה. אם תנסו להחליף בכל הניסוח הזה את המילה "בודהה" ב"מואר", ובהתאמה את "הבודהה" ל"המואר" זה נעשה מאד מובן. זו בסך הכל מילת תואר שמתארת מעמד רוחני שבן אדם מגיע אליו.
- לדעתי, הסידור הנכון של המידע הזה בערכים צריך להיות כזה: ערך "בודהה" שמסביר מהו בודהה, מסביר את המושג, ומציין את זה שמבחינה הסטורית, השימוש בו התחיל מההתעוררות של סידהרתא, הוא שהפך לבודהה והתווה את הדרך. ועדיף שיהיה פסקה בתוך הערך על בודהיזם במקום ערך נפרד. ערך על סידהרתא שעוסק באדם עצמו, בדמות ההסטורית. תהיה שם ביוגרפיה קצרה ותיאור התהליך שלו. אחת הפסקאות תתייחס לתורתו ותפנה לערך מורחב - בודהיזם. אפשר שחיפוש המילה "בודהה" יוביל לפירושון ששואל אם רצית "בודהה (מושג)" או "סידהרתא גאוטמה". או "בודהה גאוטמה" כמו עכשיו. או יפנה לפסקה "בודהה" בתוך הערך "בודהיזם".
אני מקווה לחזור לערך בהמשך, אבל על כך פנים, שלפחות יהיה הסבר בהיר.
אלה לא ניחושים אלא הסתמכות על מה שלמדתי יחד עם קטעים ממשנתו של סידהרתא ומחיבורים שכתבו אחרים עליו ועל הבודהיזם, שמונחים לפני כרגע.Yuliana - שיחה 23:43, 6 ביולי 2011 (IDT)
thread_title:  סדר בבלאגן 

message: לטענה המושמעת בערך, לפיה "בודהה" הוא אדם שהגיע להארה בזכות עצמו וללא תמיכת מורה או כתבים, אין סימוכין הידועים לי, והיא עומדת בסתירה לעובדות הסטוריות. אי לכך, הסרתי אותה מהערך. רז עודד - שיחה 23:40, 1 בנובמבר 2018 (IST)
replies: text: ראיתי שמחקת את הפרטים שהוספתי בדבר השימוש בתואר בודהה אך ורק למי שהגיע להתעוררות בכוחות עצמו, למרות שציינתי את המקור ממנו נלקחו הפרטים. האם יש לך מקורות אחרים הסותרים זאת? כי ממה שידוע לי, ומלבד מה שנכתב בספר ההוא שנחשב לאחד הספרים המקצועיים ביותר בנושאי  בודהיזם, במהלך הדורות היו רבים (בזרם הטהרוודה) שהגיעו להתעוררות, ואף ידוע על הנזיר אג'אן מון שנפטר רק ב1949, שהגיע למצב זה, וכל אלו לא נחשבו לבודהה. אמנם במהאיאנה כולם מלבד הבודהה, נחשבים לבודהיסטווה, אך לא יהיה ראוי להתעלם מהזרם העתיק ביותר בדת זו. אם אתה רוצה אפשר לציין בערך את ההבדל בין שני הזרמים לגבי נירוואנה ובודהה. האדם החושב - שיחה 02:59, 4 בנובמבר 2018 (IST)
replies: text: :אני חושב שעליתי על מקור אי-ההבנה: ייתכן שיש הבדל בין "בודהה" כמצב תודעתי לבין "בודהה" כתואר כבוד. אבן החן הראשונה שבה לוקח המתרגל מחסה היא הבודהה - ולא גאוטמה המורה, כמו דווקא איכות הבודהה (האיכות המוארת) שטמונה במתרגל עצמו ומבקשת להתממש. בזכות התרגול הבודהיסטי ניתן להגיע לנירוואנה, לזכות בהארה, להשתחרר מסבל, ולטהר את הנפש ממשקעי העבר באופן מלא ומוחלט. לאחר שהנפש טוהרה לחלוטין, האדם הוא "בודהה" לכל דבר ועניין, והיו רבים לפני הבודהה ואחרי הבודהה שהשיגו זאת. זהו "בודהה" כמצב תודעתי. עם זאת, ייתכן שתואר-הכבוד "בודהה" לא ניתן ביד קלה, ועל כך מדובר בספר (אותו לא קראתי). אפשר לומר "שמוליק הוא בודהה", אך לא "שמוליק הבודהה". כך או אחרת, מושג ההתעוררות-נטולת-התמיכה-החיצונית חדש עבורי, ולא נתקלתי בו מעולם בעבר. האם ידועים לך מקורות נוספים המאששים את הטענה? רז עודד - שיחה 10:09, 4 בנובמבר 2018 (IST)
replies: text: ::א. אבן החן שהמתרגל לוקח בה מחסה, אינה מרמזת בהכרח על השאיפה להגיע לשם, אלא למצוא שם מחסה, וכמו שעל פי הכתבים הבודהיסטים, הבודהה עצמו הביא הרבה אנשים להתעוררות. ב. מלבד הספר של רופרט גתין, תוכל לקרוא בויקיפדיה האנגלית, את המשפט הבא: In Theravada Buddhism, Buddha refers to one who has become awakened through their own efforts and insight, without a teacher to point out the dharma (Sanskrit; Pali dhamma; "right way of living"). בנוסף, אני רוצה להפנות אותך למאמר הזה, שבו תוכל לקרוא על בודהה ער לעומת בודהה שקט, נושא שאני מעוניין להוסיף לערך, אך אין שם שום התייחסות למתרגל על פי מורה או כתבים שהגיע להתעוררות. 12:34, 4 בנובמבר 2018 (IST)
replies: text: :::מצטייר שאתה צודק. תודה, למדתי משהו חדש. אתקן את הערך בהתאם. רז עודד - שיחה 14:05, 4 בנובמבר 2018 (IST)
replies: text: ::::תודה! האדם החושב - שיחה 14:06, 4 בנובמבר 2018 (IST)
replies: text: :::::נדמה לי שהתנאי קיים גם במהאיאנה, מאחר והשאיפה להוולד כבודהה היא ביקום ובעידן שבו לא קיימת התורה הבודהיסטית. ההבדל הוא שלעומת הטהרוואדה, המהאיאנה שוללת גם את הבודהה השקט. (עיין בפסקה "סוגי בודהות" שהוספתי) האדם החושב - שיחה 14:24, 4 בנובמבר 2018 (IST)
replies: text: ::::::מצויין, אפשר להוסיף זאת ולקשר למקורות המתאימים. כל הכבוד על ההרחבות ועל ההעמקה, יישר כח! רז עודד - שיחה 16:45, 4 בנובמבר 2018 (IST)
replies: text: :::::::חן חן גם לך על הוספות חשובות לא פחות. אני מקווה שבתקופה הקרובה, לפחות הערכים הבסיסיים בנושאים אלו יורחבו כראוי. האדם החושב - שיחה 17:11, 4 בנובמבר 2018 (IST)
thread_title:  מי ראוי להיקרא "בודהה"? 

message: מוטב שתוסיפו מידע נוסף על שלבי ההתעוררות. סיקורכם לוקה בחסר 62.90.179.45 21:51, 28 בינואר 2020 (IST)
thread_title:  בודהה